stanford-oval/wikipedia huggingface dataset:
Björn Kircheisen

| Mitalit | Mitalit | Mitalit |  |
| --- | --- | --- | --- |
|  Björn Kircheisen Seefeld 2018. |  Björn Kircheisen Seefeld 2018. |  Björn Kircheisen Seefeld 2018. |  |
Maa:  Saksa
Miesten yhdistetty
|  Olympialaiset  |  Olympialaiset  |  Olympialaiset  |  |
|  Hopeaa | Salt Lake City 2002 | joukkuekilpailu |  |
|  Hopeaa | Torino 2006 | joukkuekilpailu |  |
|  Hopeaa | Sotši 2014 | joukkuekilpailu |  |
|  Pronssia | Vancouver 2010 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2017 | joukkuekilpailu |  |
|  Hopeaa | Val di Fiemme 2003 | joukkuekilpailu |  |
|  Hopeaa | Obertdorf 2005 | normaalikilpailu |  |
|  Hopeaa | Obertdorf 2005 | joukkuekilpailu |  |
|  Hopeaa | Sapporo 2007 | joukkuekilpailu |  |
|  Hopeaa | Liberec 2009 | suurmäki + 10 km |  |
|  Hopeaa | Liberec 2009 | joukkuekilpailu |  |
|  Hopeaa | Oslo 2011 | normaalimäen joukkuekilpailu |  |
|  Hopeaa | Oslo 2011 | suurmäen joukkuekilpailu |  |
|  Pronssia | Sapporo 2007 | sprinttikilpailu |  |
|  Pronssia | Val di Fiemme 2013 | normaalimäki + 10 km |  |
|  Pronssia | Lahti 2017 | normaalimäki + 10 km |  |
Björn Kircheisen (s. 6. elokuuta 1983 Erlabrunn, Itä-Saksa) on saksalainen uransa lopettanut yhdistetyn urheilija.
Ura

Vuosina 2001–2003 Kircheisen voitti kaikkiaan kuusi nuorten MM-kultaa. Salt Lake Cityn olympialaisissa 2002 hän saavutti joukkuekilpailusta hopeaa, oli normaalikilpailussa viides ja sprintissä yhdeksäs. Val di Fiemmen MM-hiihdoissa 2003 hän kuului jälleen Saksan hopeajoukkueeseen sijoittuen lisäksi normaalikilpailussa seitsemänneksi. Oberstdorfin MM-hiihdoissa 2005 Kircheisen saavutti hopeaa sekä joukkuekilpailusta että henkilökohtaisesta normaalikilpailusta. Sprinttikisassa hän oli neljäs.
Torinon olympialaisten 2006 joukkuekilpailusta Kircheisen saavutti uransa viidennen arvokisojen hopeamitalin. Lisäksi hän sijoittui seitsemänneksi molemmissa henkilökohtaisissa kilpailuissa. Vuonna 2007 Sapporon MM-hiihdoissa Kircheisen oli sprintissä pronssilla, normaalikilpailussa seitsemäs ja joukkuekilpailussa jälleen Saksan joukkueen mukana toinen. Liberecin MM-kilpailuissa 2009 hän sai joukkuekilpailussa sekä suurmäen Gundersen-kilpailussa hopeaa. Vancouverin olympialaisissa 2010 Kircheisen sijoittui joukkuekilpailussa pronssille, suurmäen kilpailussa 20:nneksi ja normaalimäen kilpailussa 22:nneksi. Oslon MM-kilpailuissa 2011 hän oli normaalimäen kilpailussa 28:s ja voitti hopeaa Saksan normaalimäen ja suurmäen joukkueessa. Val di Fiemmen MM-kilpailuissa 2013 Kircheisen voitti pronssia normaalimäen kilpailussa ja oli suurmäessä 14:s. Sotšin olympialaisissa 2014 hän voitti joukkuekilpailussa hopeaa ja oli suurmäen Gundersen-kilpailussa neljäs. Lahden MM-kilpailuissa 2017 hän sai kultaa joukkuekilpailussa ja pronssia normaalimäen Gundersen-kilpailussa.
Yhdistetyn maailmancupissa Kircheisen saavutti ensimmäisen palkintosijansa oltuaan toinen normaalikilpailussa Kuopiossa 23. marraskuuta 2001. Ensimmäisen voittonsa hän sai Trondheimin sprinttikisassa 6. joulukuuta 2002. Hän on urallaan voittanut 17 osakilpailua ja ollut 45 kertaa palkintokorokkeella (13.3.2017 mennessä). Kokonaiskilpailussa hänen paras sijoituksensa on kolmas kausilta 2002—2003 ja 2005—2006.
Kircheisen päätti urheilu-uransa keväällä 2018.
Anil Kumble

Anil Kumble.
Anil Kumble (kannadaksi ಅನಿಲ್ ಕುಂಬ್ಳೆ, Anil Kumbḷe; s. 17. lokakuuta 1970 Bangalore) on intialainen kriketinpelaaja, pelipaikaltaan syöttäjä. Hän pelasi Intian krikettimaajoukkueessa vuosina 1990–2008.
Kumble on eniten vastustajan lyöjiä polttanut intialaispelaaja sekä viisipäiväisissä test-otteluissa että yhden päivän maaotteluissa. Pelaamissaan 132 test-ottelussa hän poltti vastustajan lyöjän 619 kertaa. Hänen edellään kaikkien aikojen tilastossa ovat vain Muttiah Muralitharan ja Shane Warne. Pelaamissaan 271 yhden päivän maaottelussa paloja syntyi 337. Hän löi test-otteluissa 2 506 juoksua ja yhden päivän maaotteluissa 938.
Kumble edusti Karnatakaa, Northamptonshireä, Leicershireä, Surreyta ja Royal Challengers Bangalorea.
Amistad (elokuva)

| Amistad |
| --- | --- |

Ohjaaja:  Steven Spielberg
Käsikirjoittaja:  David Franzoni
Perustuu:  William A. Owensin historiantutkimukseen Black Mutiny: The Revolt on the Schooner Amistad.
Tuottaja:   Debbie Allen  Steven Spielberg  Colin Wilson 
Säveltäjä:  John Williams
Kuvaaja:  Janusz Kamiński
Leikkaaja:  Michael Kahn
Tuotantosuunnittelija:  Rick Carter
Pääosat:   Morgan Freeman  Anthony Hopkins  Djimon Hounsou  Matthew McConaughey  Nigel Hawthorne  Stellan Skarsgård  Harry Blackmun  Anna Paquin 
Valmistustiedot
Valmistusmaa:  Yhdysvallat
Tuotantoyhtiö:  DreamWorks
Levittäjä:  DreamWorks
Ensi-ilta:  10. joulukuuta 1997
Kesto:  154 min
Alkuperäiskieli:  englanti
Budjetti:  40 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Amistad on vuonna 1997 ilmestynyt Steven Spielbergin ohjaama elokuva. Se perustuu tositarinaan vuonna 1839 Amistad-nimisellä orjalaivalla tapahtuneesta kapinasta, jossa laivan lastina olleet orjat ottivat aluksen hallintaansa ja yrittivät purjehtia takaisin Afrikkaan. Amistad ajautui kuitenkin Yhdysvaltojen rannikolle ja joutui takavarikkoon. Orjien kohtalosta käytiin pitkää oikeudenkäyntiä lakituvassa.
Elokuvan käsikirjoitus perustuu löyhästi tositapahtumiin ja niistä William A. Owensin tekemään historiantutkimukseen Black Mutiny: The Revolt on the Schooner Amistad.
Tarina

Elokuva alkaa Amistad-nimiseltä orjalaivaltalta joka on kuljettamassa orjia Havannasta orjamarkkinoilta plantaasille. Laivan ruumassa oleva Cinque (Djimon Hounsou) onnistuu vapauttamaan itsensä kahleista ja vapauttaa sen jälkeen vankitoverinsa. He hyökkäävät yhdessä laivan miehistöä vastaan ja tappavat kaikki muut paitsi kaksi miehistöstä, omistajan ja hänen apulaisensa, jotta nämä voisivat purjehtia heidät takaisin Afrikkaan. He kuitenkin huijaavat orjia ja kuljettavat aluksen vaivihkaa Yhdysvaltain vesille jossa Yhdysvaltain laivasto vangitsee heidät lähellä Connecticutia kahden kuukauden purjehduksen jälkeen.
Orjat joutuvat Yhdysvaltain tuomioistuimeen jossa heitä puolustaa nuori asianajaja Roger Baldwin (Matthew McConaughey) joka aluksi perustaa puolustuksen omistusoikeuteen ja siihen että orjat ovat ihmisiä joten he eivät voi olla omaisuutta. Sen jälkeen tulee mukaan abolitionisti ja entinen orja Theodore Joadson (Morgan Freeman) ja he muuttavat puolustustaktiikkaa. He alkavat selvittää mitä kieltä afrikkalaiset puhuvat jotta he löytäisivät heille tulkin, ja pystyisivät paremmin puolustamaan heitä.
Vuonna 1839, johon elokuvan tapahtumat sijoittuvat, oli kansainvälinen orjakauppa kielletty sopimuksilla. Kuitenkin ne, jotka jo olivat orjia ja heidän lapsensa pysyivät orjina. Oikeudenkäynnissä keskitytään siihen olivatko syytetyt afrikkalaiset syntyneet orjista, jolloin he olisivat olleet syyllisiä murhiin, vai oliko heidät laittomasti siepattu Afrikasta, jolloin heillä olisi ollut oikeus puolustautua sieppaajiaan vastaan.
Näyttelijät

| 0 | 1 | 2 |
| --- | --- | --- |
|  Morgan Freeman  | … |  Theodore Joadson   |
|  Nigel Hawthorne  | … |  Martin Van Buren   |
|  Anthony Hopkins  | … |  John Quincy Adams   |
|  Djimon Hounsou  | … |  Sengbe Pieh, Cinque   |
|  Matthew McConaughey  | … |  Roger Baldwin   |
|  David Paymer  | … |  sihteeri John Forsyth   |
|  Pete Postlethwaite  | … |  Holabird   |
|  Stellan Skarsgård  | … |  Tappan   |
|  Razaaq Adoti  | … |  Yamba   |
|  Fofanah  | … |  Fala Abu Bakaar   |
|  Anna Paquin  | … |  kuningatar Isabella II   |
|  Tomas Milian  | … |  Calderon   |
|  Chiwetel Ejiofor  | … |  vänrikki Covey   |
|  Derrick N. Ashong  | … |  Buakei   |
|  Geno Silva  | … |  Jose Ruiz   |
|  John Ortiz  | … |  Pedro Montes   |
|  Ralph Brown  | … |  luutnatti Gedney   |
|  Burrows, Darren  | … |  luutnantti Meade   |
|  Allan Rich  | … |  tuomari Juttson   |
|  Paul Guilfoyle  | … |  asianajaja   |
|  Peter Firth  | … |  kapteeni Fitzgerald   |
|  Xander Berkeley  | … |  Hammond   |
|  Jeremy Northam  | … |  tuomari Coglin   |
|  Arliss Howard  | … |  John C. Calhoun   |
Lähde:
Aiheesta muualla

Amistad Case History.com.  27.10.2009 / päiv. 23.9.2019. Viitattu 21.5.2021. (englanniksi)
Haflidason, Almar: Amistad (1997) BBC Movies.  3.4.2001. Viitattu 21.5.2021. (englanniksi)
Levy, Emanuel & Guider, Elizabeth: Amistad 30.11.1997.  Variety. Viitattu 21.5.2021. (englanniksi)
American Academy of Pediatrics

American Academy of Pediatrics (AAP) on Yhdysvalloissa sijaitseva lasten terveyteen liittyvä järjestö. Sen perusti 35 lastenlääkäriä vuonna 1930 tavoitteenaan vahvistaa lasten terveyden standardeja.
Aiheesta muualla

AAP:n kotisivut
HealthyChildren AAP:n julkaisema lasten terveyteen liittyvä sivu
B. P. Koiralan terveystieteiden korkeakoulu

| B>  P. Koiralan terveystieteiden korkeakoulu.वी. पी. कोइराला स्वास्थ्य विज्ञान प्रतिष्ठान B.P. Koirala Institute of Health Sciences |
| --- | --- |
  
 Sisäänkäynti B. P. Koiralan terveystieteiden korkeakoulun kampusalueelle..
Perustettu:  1993
Rehtori:  Guru Prasad Khanal
Kansleri:  Nepalin pääministeri (ex-officio), varakansleri Gyanendra Giri
Sijainti:  Dharan, Sunsarin piirikunta, provinssi 1 (aiempi Kosin vyöhyke)  Nepal
Sivusto:  www.bpkihs.edu
B. P. Koiralan terveystieteiden korkeakoulu (nepaliksi वी. पी. कोइराला स्वास्थ्य विज्ञान प्रतिष्ठान, Bī. Pī. Koirālā svāsthya vijñān pratiṣṭhān; engl. B.P. Koirala Institute of Health Sciences, lyhennys BPKIHS) on Nepalissa toimiva, vuonna 1993 perustettu terveystieteellinen korkeakoulu. Korkeakoulun kampus sijaitsee Nepalin itäosassa, Sunsarin piirikunnan Dharanissa. Korkeakoulu on nimetty Nepalin aiemman pääministerin, Bishweshwar Prasad Koiralan mukaan. Opetus on toteutettu nepalilais-intialaisena yhteistyönä.
Espanjalaisessa, korkeakoulujen verkkonäkyvyyttä korostavassa Webometrics-yliopistorankingissa B. P. Koiralan terveystieteiden korkeakoulu arvioitiin kesällä 2021 Tribhuvanin yliopiston ja Kathmandun yliopiston jälkeen maansa kolmanneksi korkeatasoisimmaksi yliopistoksi, sijoittuen maailmanlistan sijalle 4020.
Korkeakoululla on useita tyypillisesti kansallisen kansanterveyslaitokselle kuuluvia rooleja Nepalin yhteiskunnassa. Korkeakoulun kansanterveystieteen laitos edustaa Nepalia muun muassa kansainvälisessä kansanterveyslaitosten järjestössä (IANPHI).
B. P. Koiralan terveystieteiden korkeakoulu oli opetussairaaloineen ensimmäisiä pääkaupunki Kathmandun ja siellä sijaitsevan Nepalin kansanterveyslaboratorion ulkopuolisia paikkoja Nepalissa, jossa covid-19-näytteiden laboratoriotestit käynnistettiin keväällä 2020. Syyskuun 10. päivään 2021 mennessä testejä tehtiin noin 40:ssä toimipaikassa ympäri maata. Tällöin maassa oli yhteensä tehty 4 008 046 PCR-testausta ja 505 138 antigeenitestiä covid-19-sairastuneiden löytämiseksi; sairastuneita löytyi näillä testityypeilla 775 548 (19,3%) ja 86 404 kappaletta (17,1%). B. P. Koiralan terveystieteiden korkeakoulu lukeutui tässä joukossa seitsemän yli 100 000 testiä (10.9.2021 mennessä) tehneen suuren laboratorion ryhmään.
Aiheesta muualla

Covid-19 Cases in Nepal (Arkistoitu – Internet Archive) (englanniksi) (mohp.gov.np)
Covid-19 hospitals in Province 1 overwhelmed with patients (9.5.2021) (englanniksi) (kathmandupost.com)
Police arrest 60 agitating staffs at BPKIHS (30.4.2014) (englanniksi) (kathmandupost.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:B.P. Koirala Institute of Health Sciences
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Käännös suomeksi
Andrzej Żuławski

| Andrzej Żuławski |
| --- | --- |
 Andrzej Żuławski 2001.
Henkilötiedot
Syntynyt: 22. marraskuuta 1940 Lwow
Kuollut: 17. helmikuuta 2016 (75 vuotta)
Ammatti:  elokuvaohjaaja, kirjailija
Aiheesta muualla
www.andrzej-zulawski.com
IMDb 
Elonet
Andrzej Żuławski (22. marraskuuta 1940 Lwow – 17. helmikuuta 2016) oli puolalainen elokuvaohjaaja. Hän työskenteli aluksi Puolassa mutta elokuvan Diabel joutuminen sensoiduksi sai hänet siirtymään Ranskaan. Hän ohjasi urallaan kaikkiaan 13 elokuvaa.
Żuławski käytti näyttelijöinään muiden muassa Romy Schneideria, Isabelle Adjania ja Sam Neilliä sekä puolalaisista Andrzej Sewerynia ja Bogusław Lindaa.
Żuławskin ohjaama elokuva Possession (1981), jossa Adjani ja Neill näyttelivät pääosia, oli Cannesin elokuvajuhlilla Kultainen palmu -ehdokkaana. São Paulon elokuvajuhlilla Żuławski sai kriitikkojen palkinnon.
Żuławski oli 1984–2001 naimisissa näyttelijä Sophie Marceaun kanssa.
Filmografia

Yön kolmannes 1971
Diabel 1972
Tärkeää... on rakastaa 1975
Possession 1981
La femme publique 1984
L'amour braque 1985
Na srebrnym globie 1988
Boris Godounov 1989
Mes nuits sont plus belles que vos jours 1989
La note bleue 1991
Szamanka 1996
La fidélité  2000
Cosmos  2015
Aiheesta muualla

Andrzej Żuławski Internet Movie Databasessa. (englanniksi)
Blasius Pujoraharja

Blasius Pujoraharja (s. 12. kesäkuuta 1935) on indonesialainen roomalaiskatolinen piispa. Hänet vihittiin papiksi 8. syyskuuta 1961 ja nimitettiin Ketapangin hiippakunnan piispaksi 15. maaliskuuta 1979. Piispaksi vihkiminen seurasi 17. kesäkuuta. Pääkonsekraattorina toimi Justinus Darmojuwono, jota avustivat Hieronymus Herculanus Bumbun ja Theodorus Lumanauw.
Pujoraharja jäi eläkkeelle 25. kesäkuuta 2012.
Antifilos

Antifilos (m.kreik. Ἀντίφιλος, lat. Antiphilus) voi viitata seuraaviin antiikin aikaisiin henkilöihin:
Antifilos, arkkitehti
Antifilos Ateenalainen (toimi 323 eaa.), sotapäällikkö
Antifilos Byzantionlainen (1. vuosisata jaa.), epigrammikirjailija
Antifilos Egyptiläinen (300-luku eaa.), taidemaalari
Antifates (laistrygoni)

Antifates (m.kreik. Αντιφάτης) oli kreikkalaisessa mytologiassa laistrygonien, ihmissyöntiä harrastavan jättiläisten kansan kuningas.
Jätettyään taakseen Aioloksen saaren Odysseus rantautui seitsemän päivää myöhemmin Telepyloksen kaupungin läheisyyteen. Hän lähetti kolme miestään tiedustelemaan. Nämä tapasivat matkallaan Antifateksen tyttären, joka vei heidät isänsä palatsiin. Siellä Antifates söi välittömästi yhden miehistä. Odysseus onnistui pakenemaan muutamien kumppaneidensa kanssa alukselleen, joka ainoana oli ankkuroitu sataman ulkopuolelle. Laistrygonit tuhosivat kaikki satamassa olevat alukset miehistöineen heittämällä niitä kallioilta valtavilla kivenjärkäleillä.
B. Karmo

Boris Kasantzew, kirjailijanimi B. Karmo (s. 1913) oli suomalainen luonnontutkija ja Petsamosta kirjoittanut kirjailija. Hänen vanhempansa olivat venäläisiä, jotka olivat saaneet Suomen kansalaisuuden ja he asuivat Helsingissä vuodesta 1923 alkaen.
Karmon esikoisteoksen Sumumailta aihepiirinä oli Petsamon Heinäsaarten ja Kalastajasaarennon luonto ja linnusto, hän oli myös itse kuvittanut teoksen valokuvin ja piirroksin. Kirja perustui hänen vierailuihinsa näillä paikoilla kesällä ja syksyllä 1929 ja 1930. Hän julkaisi 1932 myös matkailuoppaan Petsamosta nimellä Petsamo kutsuu.
Teoksia

Petsamo kutsuu. WSOY 1932, ilmestyi saman vuonna myös ruotsiksi nimellä Petsamo kallar sekä englanniksi ja saksaksi nimellä Petsamo ruft: Petsamo calling
Sumumailta. WSOY 1932
Aiheesta muualla

Boris Kasantzew : Punakuovin Limosa lapponica elintavoista, äänestä ja lennosta: muuttoaikana Kalastajasaarennolla syksyinä 1929 ja 1930. Suomen Lintutieteellisen yhdistyksen äänenkannattaja Ornis Fennica 4/1930
B. Karmo : Heinäsaarilla, Nuori voima, 20.05.1931, nro 5, s. 8, Kansalliskirjaston digitaaliset aineistot
Kalastajasaarentolainen kylä ja sen asukkaat, kirj. Erkki Halme, kuvitus B. Karmo, Helsingin Sanomat, 01.11.1931, nro 296, s. 25, Kansalliskirjaston digitaaliset aineistot
Kaksi maantieritaria ja niskoitteleva bussoli, Nuori voima, 20.02.1932, nro 2, s. 8, Kansalliskirjaston digitaaliset aineistot
Kaksi maantieritaria ja niskoitteleva bussoli jatkoa, Nuori voima, 20.05.1932, nro 5, s. 8, Kansalliskirjaston digitaaliset aineistot
Tarinaa koltista ja Moskovasta, kirj. Erkki Halme, kuvitus B. Karmo, Helsingin Sanomat, 21.08.1932, nro 225, s. 23, Kansalliskirjaston digitaaliset aineistot
B. Karmo : Museo, linna ja vankila. Pikakäynti Birger Jarlin linnassa, Kansan kuvalehti, 26.09.1932, nro 39, s. 7, Kansalliskirjaston digitaaliset aineistot
B. Karmo : Grand Old Boy ja hänen mieliharrastuksensa, Kansan kuvalehti, 21.10.1932, nro 43, s. 20, Kansalliskirjaston digitaaliset aineistot
B. Karmo : Mies, jota puu tottelee, Kansan kuvalehti, 06.01.1933, nro 2, s. 14, Kansalliskirjaston digitaaliset aineistot
B. Karmo : Russarön patteriston nykyaikainen kasarmi, Kansan kuvalehti, 27.01.1933, nro 5, s. 14, Kansalliskirjaston digitaaliset aineistot
Petsamoretkeilijän ohjekirja. Neuvoja Petsamoon aikoville. Kirjoittanut ja kuvittanut B. Karmo, Nuori voima, 01.07.1933, nro 6-7, s. 7, Kansalliskirjaston digitaaliset aineistot
Frans Josef-karvasvettä, Nuori voima, 01.07.1933, nro 6-7, s. 16, Kansalliskirjaston digitaaliset aineistot
B. J. Ward

| B>  J. Ward |
| --- | --- |

Henkilötiedot
Koko nimi:  Betty Jean Ward
Syntynyt: 16. toukokuuta 1944 (ikä 80)  Wilmington, Delaware
Ammatti:  ääninäyttelijä laulaja
Näyttelijä
Aktiivisena:  1960–
Merkittävät roolit:  Kuningatar Allura ja Haggar (Voltron: Defender of the Universe) Scarlett (Action Force) Velma Dinkley (Scooby-Doo ja saaren zombiet)
Aiheesta muualla
IMDb 
B. J. Ward (s. 16. toukokuuta 1944 Wilmington, Delaware, Yhdysvallat) on yhdysvaltalainen ääninäyttelijä ja oopperalaulaja. Hän oli Playboy Bunnyna vuonna 1963 New York Playboy Clubilla. Ääninäyttelijänä Ward oli muun muassa Kiviset ja Soraset sarjasta tutun Betty Sorasen äänenä muutamissa animaatioelokuvissa, sekä Velma Dinkleyn äänenä vuosina 1997–2002 Scooby-Doon animaatioelokuvissa ja videopelissä. Ward teki urallaan myös muutamia näytelmärooleja muun muassa elokuviin The New Maverick (1978) ja Malice in Wonderland (1985).
Filmografia > Elokuvat

| Vuosi | Elokuva | Rooli |
| --- | --- | --- |
| 1978 | The New Maverick | BJ Vinnien kätyri |
| 1984 | Mainiot murkkulaiset | Galli |
| 1984 | Pikku ponit | sivuäänet |
| 1984 | Robo Force: The Revenge of Nazgar | Deena Strong |
| 1984 | Here Come the Littles | Ashely |
| 1985 | Star Fairies | Sparkle, Michelle, äiti |
| 1986 | Voltron: Fleet of Doom | Prinssessa Allura, Ginger, Lisa, Cinda, Haggar |
| 1986 | Gobotit | Small Foot |
| 1987 | Action Force: The Movie | Scarlett |
| 1987 | The Little Troll Prince | Rouva Bjørn, noita |
| 1988 | Rokkaava Judy Jetson | Zippy |
| 1988 | Kodittomat koirat ja ison jäljen arvoitus | Whopper, Collette |
| 1988 | The Good, the Bad, and Huckleberry Hound | sivuäänet |
| 1988 | Scooby-Doo ja ihmeellinen ihmissusi | Googie, Repulsa |
| 1988 | The Flintstone Kids' Just Say No Special | Betty Bricker, rouva Gravelson,  naiskuuluttaja |
| 1988 | Repe Sorsan haamujengi | Melissa |
| 1988 | Väiski videojukkana | sivuäänet |
| 1992 | Bugs Bunny's Creature Features | sivuäänet |
| 1992 | Tom ja Jerry panevat kaupungin sekaisin | nainen |
| 1993 | I Yabba-Dabba Do! | Betty Rubble |
| 1993 | Jonny's Golden Quest | 3-DAC |
Aiheesta muualla

Voice Chasers (Arkistoitu – Internet Archive)
Bash.org

Bash.org on IRC-lainauksia kokoava englanninkielinen sivusto. Sille on myös suomenkielinen vastine, IRCQuotes. Näillä sivuistoilla ei kuitenkaan ole muuta yhteyttä kuin sama idea.
Aiheesta muualla

Bash.org (Arkistoitu – Internet Archive)
Antifoni

Antiphonarum Romanum.
Antifoniksi kutsutaan erityisesti psalmilauluun liittyvää piirrettä, jolla tarkoitetaan psalmin alussa ja lopussa olevaa kehyslausetta. Säe voi olla toinen psalmin kohta tai myös vapaasti Raamatun tekstistä muotoiltu. Sama säe toistuu sekä psalmin alussa että lopussa. Erityisesti päivän psalmin (introituksen) alussa ja lopussa oleva lauseke, joka sitoo psalmin kirkkovuoden ajankohtaan.
Antifonin laulamisen aloittaa joko messua johtava pappi, kanttori, esilaulaja tai lauluryhmä. Psalmin edellä ja lopussa olevaan antifoniin voi yhtyä koko seurakunta. Kuitenkin usein kuoro tai esilauluryhmä laulaa koko antifonin ja psalmin.
Kirkkovuoden kullekin sunnuntaille ja juhapäivälle on evankeliumikirjassa oma päivän psalmi ja siihen liittyvä antifoni. Psalmiteksit, joihin antifonit kuuluvat käytetään messussa, sanajumalanpalveluksissa ja rukoushetkissä, hetkipalveluksissa.  Myös kirkollisten toimitusten johdanto-osan psalmiin liittyy antifonit.
Bayfieldin piirikunta

Bayfieldin piirikunnan sijainti Wisconsinin osavaltiossa
Bayfieldin piirikunta on Yhdysvaltojen Wisconsinin osavaltiossa sijaitseva piirikunta. Vuoden 2000 väestönlaskennassa piirikunnassa oli asukkaita 15 013. Hallinnollinen keskus on Yläjärven rannalla sijaitseva Washburn.
Maantiede

Bayfieldin piirikunta rajautuu idässä Ashlandin piirikuntaan, etelässä Sawyerin piirikuntaan, lounaassa Washburnin piirikuntaan ja lännessä Douglasin piirikuntaan. Piirikunnan pohjoinen osa on Yläjärven rantaa, ja Apostle Islands -nimisestä saariryhmästä kolme saarta kuuluu Bayfieldin piirikunnalle.
Bayfieldin piirikunnan pinta-ala on 5 288 km², josta 3 823 km² on maata ja 1 464 km² (27,69 %) vettä.
Aiheesta muualla

Wikimedia Commonsissa on kuvia tai muita tiedostoja aiheesta .
Bayfieldin piirikunnan viralliset kotisivut (Arkistoitu – Internet Archive)
Blasius Merrem

Blasius Merrem (4. helmikuuta 1761 Bremen–23. helmikuuta 1824 Marburg) oli saksalainen luonnontieteilijä ja Duisburgin yliopiston professori.
Merrem opiskeli Göttingenin yliopistossa Johann Friedrich Blumenbachin alaisuudessa. Hän sai vaikutteita myös Peter Simon Pallasin kirjoituksista. Hän erikoistui eläintieteeseen - matelijoihin ja sammakkoeläimiin - ja erityisesti lintutieteeseen. Ensimmäisenä ornitologina hän ehdotti lintujen jakamista kahteen alaluokkaan, Ratitae eli sileälastaiset eli lentokyvyttömät linnut ja Carinatae eli lentävät linnut. (Nykyisin kaikki elossa olevat lintulajit luetaan kuuluviksi Carinatae-luokkaan). Jaottelu sisältyi hänen lintujen luokittelua käsittelevään teokseensa Tentamen Systematis Naturalis Avium (Berliini 1816).
Merrem nimesi ja kuvaili linnuista muun muassa sakujen suvun Penelope 1786 sekä kettusirkun (Passerella iliaca) ja loissorsan (Heteronetta atricapilla).
Bayi Rockets

| Bayi Rockets |
| --- | --- |
Liiga:  CBA
Perustettu:  1955
Historia:  Bayi Basketball Team (1955–1995)
Areena:  Youngor Arena (kapasiteetti 5 000)
Kotipaikka:  Ningbo, Kiina
Värit:                
Mestaruudet:  8×Kiinan mestaruus (1995, 1996, 1997, 1998, 1999, 2000, 2001, 2003, 2007)
Bayi Rockets on kiinalainen koripalloseura Ningbosta. Se pelaa kotiottelunsa Youngor Arenalla.
Seura perustettiin vuonna 1955. Se on kahdeksalla mestaruudellaan (1995, 1996, 1997, 1998, 1999, 2000, 2001, 2003, 2007) Kiinan pääsarjan menestynein koripallojoukkue yhdessä Guangdong Southern Tigersin kanssa.
Tunnettuja pelaajia

Wang Zhizhi
Li Nan
Wang Lei
Aiheesta muualla

Seuran esittely (Arkistoitu – Internet Archive) CBA (kiinaksi)
Seura asia-basket.com-sivustolla (englanniksi)